Els treballs faran possible una millor gestió integrada dels diferents recursos hídrics i, alhora, aportaran informació per avaluar l'estat de les masses d'aigua subterrània a partir dels ecosistemes terrestres dependents.
L'Agència Catalana de l'Aigua (ACA) ha adjudicat un contracte, per valor de més de 522.000 euros, amb l'objectiu d'estudiar a fons les relacions entre les aigües superficials (rius i torrents) i les subterrànies (aqüífers).
Durant dos anys es caracteritzaran les surgències d'aigües subterrànies més significatives (més de 170) en l'àmbit de les conques internes, a més d'identificar i estudiar els trams de rius relacionats amb les aigües subterrànies i els estanys i zones humides que depenguin de les aigües subterrànies.
Els treballs es dividiran en tres fases.
La primera d'aquestes fases consistirà en analitzar les característiques de les surgències, com el seu cabal, la qualitat de l'aigua, el seu estat, així com les possibles pressions que pugui tenir.
En aquest sentit, l'ACA ha definit la llista de surgències i zones de surgències, enteses com àmbits on la densitat de fonts és elevada, que s'hauran d'estudiar.
També s'analitzaran les dades climàtiques i geogràfiques per descriure l'àmbit on se situen.
S'identificaran les pressions principals que puguin afectar a les surgències i, en especial, les relacionades amb la regulació de cabal, l'extracció d'aigua subterrània, la transferència de contaminants i els usos del sòls.
Aquesta primera fase conclourà amb la realització d'una fitxa per a cada surgència i la zona de surgència que inclourà els aspectes climàtics, geogràfics, geològics i l'esquema hidrogeològic; així com els aspectes ecològics; les pressions que afectin a la font i al seu entorn; i les tasques i pressupost per adequar la surgència com a punt de control.
La segona etapa anirà encaminada a millorar el coneixement dels trams de rius connectats amb les aigües subterrànies.
En aquest fase, tal i com defineix el plec de característiques tècniques del projecte, s'identificaran en primer lloc les interrelacions entre les masses d'aigües subterrànies i els cursos fluvials per poder caracteritzar-les posteriorment.
Aquesta caracterització es farà pel que fa a la relació entre rius i aigües subterrànies, de manera que es determini:
Aquesta fase també conclourà amb una fitxa per a cada massa d'aigua subterrània i la conca hidrogràfica de grau 0 en què constin els àmbits identificats amb interrelació entre aigües superficials i subterrànies, la caracterització i el model conceptual bàsic de la relació.
Finalment, s'integrarà en els documents finals la informació relacionada amb els trams influents i efluents dels rius.
Pel que fa a la tercera fase, l'actuació es focalitzarà en la identificació d'estanys i zones humides que formen part dels espais protegits inclosos en la Xarxa Natura 2000 (i en altres figures de protecció) i que depenen de l'aigua subterrània.
Això permetrà definir les característiques d'aquests espais i determinar els requisits ecològics d'aquestes masses d'aigua (qualitat i el nivell quantitatiu d'aigua necessari).
La realització dels treballs exigeix d'algunes consideracions prèvies com ara:.
Aquests treballs estan previstos en el Programa de mesures de la planificació hidrològica vigent (2016-21), d'acord amb el que estableix la Directiva marc de l'aigua europea, i permetran analitzar amb més detall l'estat de les masses d'aigua subterrània d'acord amb la seva relació amb els ecosistemes terrestres dependents, tal i com també estableix la DMA.
Adou del Bastareny (Gisclareny), una de les surgències que s'estudiaran
Millora de la qualitat hidromorfològica i biològica del medi, gestió de la demanda i dels recursos hídrics i modernització dels regadius